Diari Oficial de la Generalitat Valenciana


Sumari del DOGV 8208, del 09-01-2018 (2017/11924)

Aprovació definitiva del Programa d'actuació aïllada Vil·la Il·luminada.
------------------------------------------------------------------------

### Dades del document

Número de DOGV
:   8208

Data del DOGV
:   09-01-2018

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/11119


Data del document
:   30-11-2017

Organisme emissor
:   Ajuntament de Benicàssim

Tipus de document
:   Anunci

Descriptors 

:   * Benicàssim
    * administració local
    * pla d'urbanisme

Aprovació definitiva del Programa d'actuació aïllada Vil·la Il·luminada. [2017/11957]  
El Ple de l'Ajuntament, en sessió ordinària celebrada el dia 24 de novembre de 2017, va adoptar, entre altres, l'acord d'aprovació definitiva del Programa d'actuació aïllada Vil·la Il·luminada.  
  
L'acord, en la part dispositiva, diu:  
  
Primer. Aprovar el Programa d'actuació aïllada Vil·la Il·luminada, estudi d'integració paisatgística, annex d'homologació, projecte d'urbanització, avantprojecte de rehabilitació de Vil·la Il·luminada, i projecte de reparcel·lació voluntària, presentat per la mercantil Inherba del Mediterráneo, SLU, i introduir-hi les condicions particulars següents:  
  
1. Els tancaments perimetrals de la parcel·la, contigus amb el domini públic maritimoterrestre, només podran ser totalment opacs fins a una altura màxima d'un metre, en atenció al que disposen els articles 24.2 de la Llei de costes i 47.4.b del seu Reglament general.  
Les tanques proposades de la parcel·la, grafiades en el Pla de reforma interior, no tindran la consideració de vinculants o de caràcter normatiu. L'oportuna llicència d'obres per a la reforma o construcció de la tanca verificarà el compliment d'allò que s'ha indicat en el paràgraf anterior, així com l'acomodament a les normes urbanístiques del Pla general i el Pla especial de les Vil·les, tenint en compte en tot cas el grau de protecció de l'immoble i l'exigència que la part situada sobre el metre opac del tanca tinga acabat diàfan.  
2. Les obres que es puguen projectar i executar en la parcel·la en tot cas hauran de tindre en compte la normativa sectorial de costes, i hi resultarà aplicable la Llei 2/2013, de 29 de maig, de protecció i ús sostenible del litoral i de modificació de la Llei 22/1988, de 28 de juliol, de costes, així com la Llei 22/1988, de 28 juliol, de costes, i el Reial decret 876/2014, de 10 d'octubre, pel qual s'aprova el Reglament general de costes. Tot això en la mesura que la parcel·la objecte del programa es troba parcialment inclosa en la zona de servitud de protecció definida en aqueixa regulació.  
En particular, caldrà ajustar-se a allò que assenyala l'article 46 del Reglament general de costes (prohibicions en la zona de servitud de protecció) i la resta de normativa sectorial de costes aplicable.  
Segon. Aprovar el Pla de reforma interior modificatiu de l'alineació del vial carrer Baixada al Mar, Cort 41, que s'adjunta al present acord.  
  
Tercer. Traslladar aquest acord al Servei Provincial de Costes a Castelló, a fi de comprovar i constar la incorporació de les condicions assenyalades en el punt anterior.  
Quart. Publicar aquesta acord en el Butlletí Oficial de la Província de Castelló i en el Diari Oficial de la Generalitat Valenciana, i remetre prèviament una còpia digital del pla a la Conselleria d'Habitatge, Obres Publiques i Vertebració del Territori per a la inscripció en el Registre Autonòmic d'Instruments de Planejament Urbanístic.  
  
Cinqué. Citar la mercantil Inherba del Mediterráneo, SLU, com a promotora d'aquest programa, per a subscriure el conveni de programació, transcorreguts 15 dies des de la publicació en el Diari Oficial de la Generalitat Valenciana prevista en el punt anterior.  
  
Sisé. El promotor haurà de depositar en l'Ajuntament un aval bancari per import de 120.535,06 - en el termini de 15 dies des de la fermesa de l'acord d'aprovació del programa d'actuació aïllada.  
Seté. El promotor, una vegada ferm en via administrativa l'acord aprovatori de la reparcel·lació, l'inscriurà en el Registre de la Propietat, previ atorgament de document públic que n'expresse el contingut.  
  
Huité. Comunicar aquesta resolució als interessats advertint-los que:  
  
  
Contra la modificació de planejament i aprovació del programa podrà interposar-se recurs contenciós administratiu davant del Tribunal Superior de Justícia de la Comunitat Valenciana, dins del termini de dos mesos comptats des de l'endemà de la publicació d'aquesta disposició segons estableixen els articles 10 i 46 de la Llei 29/1998, reguladora de la jurisdicció contenciosa administrativa. Tanmateix, podrà exercitar qualsevol altre recurs o acció que estime procedent.  
Contra l'aprovació del projecte d'urbanització i instruments de gestió urbanística es podrà interposar recurs de reposició amb caràcter potestatiu davant del mateix òrgan que ha dictat la resolució. També podrà impugnar aquesta resolució directament davant de l'ordre jurisdiccional contenciós administratiu (art. 123 de la Llei 39/2015, d'1 d'octubre, del procediment administratiu comú de les administracions públiques). Termini per a interposar el recurs de reposició: un mes a comptar des de l'endemà del dia que reba la notificació. Si en el mes de venciment no hi ha dia equivalent s'entén que el termini expira l'últim dia del mes. Termini per a resoldre el recurs: un mes a comptar des de l'endemà del dia que reba la notificació. Si en el mes de venciment no hi ha dia equivalent s'entén que el termini expira l'últim dia del mes. Termini per a resoldre el recurs: un mes des de la interposició i contra la resolució no escaurà novament recurs de reposició.  
  
Contra la resolució que resolga el recurs potestatiu de reposició o contra aquesta resolució que se li notifica ara podrà interposar recurs contenciós administratiu davant del Tribunal Superior de Justícia de la Comunitat Valenciana, amb seu a València, dins del termini de dos mesos comptadors des de l'endemà de la recepció de la notificació, segons estableixen els articles 8 i 46 de la Llei 29/1998, reguladora de la jurisdicció contenciosa administrativa. Tanmateix, podrà exercitar qualsevol altre recurs o acció que estime procedent.  
  
Cosa que es publica d'acord amb el que estableix l'article 57.2 i 168 de la Llei 5/2014, de 25 de juliol, de la Generalitat, d'ordenació del territori, urbanisme i paisatge.  
  
Benicàssim, 30 de novembre de 2017.- El regidor delegat (D 2017-0631): Carlos Luis Díaz Miró.